section_heading: Visoka preciznost
paragraph_text: Prve minijaturne satove koji su sami išli, Henlein je ugrađivao u malene kutije koje podsjećaju na današnje limenke. Kao takozvani stolni satovi, bili su preveliki da bi se mogli staviti u džep, no bili su ipak prijenosni, što se nije moglo reći za prijašnje stojeće i druge satove s pogonom i utezima. Imali su kazaljku koja je pokazivala sate, a pogonska snaga u opruzi bila je dostatna za više od jednoga dana. Kutije i brojčanik bili su umjetnički i bogato urešeni, većinom po uputama vrlo imućnih naručitelja. Henlein je s mnogo osjećaja u prstima nastavio usavršavati tehniku svojih mehanizama te je uskoro s velikom preciznošću izrađivao još manje satne djelove. No u privatnom životu Henlein je, koji je bio vješt u preciznoj mehanici, znao katkad izgubiti osjećaj za takt. Više puta se spominje u gradskim spisima grada Nünberga. Prije nego što je položio majstorski ispit, bio je optužen za sudjelovanje u ubojstvu bravarskoga kalfe. No proces je obustavljen jer ni jednom od uptuženih ubojstvo nije bilo dokazano. Peter Henlein umro je 14. studenoga 1542. godine u Nünbergu.